# Igor Arrieta

    Artikulu hau Igor Arrieta Lizarragari buruzkoa da; beste esanahietarako, ikus «Arrieta (argipena)».
Igor Arrieta Lizarraga (Uharte Arakil, 2002ko abenduaren 8a) txirrindulari nafarra da, 2022tik profesionala, lehenbizi Kern Pharma taldean eta 2024tik aurrera UAE Team Emirates taldean.

## Kirol ibilbidea
### Amateurretan

José Luis Arrieta txirrindulari ohiaren semea da. Bederatzi urtekin hasi zen txirrindularitzan, Aralar Txirrindulari Taldean.
2019ko denboraldian, bigarren sailkatu zen Espainiako errepideko eta erlojupeko txapelketetan junior mailan (19 urtez azpikoak). Gante-Wevelgem juniorrean hamargarren amaitu zen eta Europako zein Munduko txapelketetan parte hartu zuen.
2020an, Espainako ziklo-kros txapelketa junior eskuratu zuen, horretaz gain Euskal Herriko eta Nafarroako txapelketak poltsikoratu zituen.
Espainiako erlojupeko txapelketan zilarrezko domina eskuratu zuen eta abuztuan, berriro ere, Europako junior txapelketan parte hartu zuen, non hamargarren sailkatu zen erlojupeko proban.
Emaitza onek Lizarte taldera eraman zuten 2021an (Kern Pharmaren afizionatuak). Igor ondo egokitu zen eta bost garaipen lortu ziten. Ekainean 23 urtez azpikoen Espainiako errepideko txapelketa irabazi zuen. Jarraian, Etorkizuneko Tourrean aritu zen, Carlos Rodríguez taldekidearen laguntzaile.

### Profesionaletan

2022an profesionaletara pasatu zen Kern Pharma taldean. Otsailean O Gran Camiñon zazpigarren amaitu zen, gazte onenaren saria eskuratuz. Apirilean 4. sailkatu zen Alpeetako Tourreko azken etapan, 6. Asturiasko Itzulian (gazte onena) eta 34. bere lehenbiziko World Tour proban Euskal Herriko Itzulian.
2023ko urtea ondo hasi, baina Jurako Tourraren amaieran izandako istripu batek hiru hilabetez lehiatu gabe utzi zuen Igor.
2024 denboraldian UAE Team Emirates taldean arituko da, hiru urteko kontratua sinatu baitu.

## Palmaresa
### Errepidea

2017
* Euskal Herriko errepideko txapelketa (kadete)
2019
* Gipuzkoako Itzulia (junior)
* 2. Espainiako erlojupeko txapelketan (junior)
* 2. Espainiako errepideko txapelketan (junior)
2020
* Euskal Herriko errepideko txapelketa (junior)
* Nafarroako errepideko txapelketa (junior)
* Nafarroako erlojupeko txapelketa (junior)
* 2. Espainiako erlojupeko txapelketan (junior)
* 10. Europako erlojupeko txapelketan (junior)
2021
* Espainiako erlojupeko txirrindularitza txapelketa (23 urtez azpikoan)
* Nafarroako errepideko txapelketa
* Loinaz Proba
* Castellongo Itzulia eta 2 etapa
* Iturmendi Saria
* 2. Balentziaga Memorialan
* 3. Cirilo Zunzarrenen oroimenezko Sarian
* 3. Udaberri Sarian
* 3. Santikutz Klasikan
2022
* 6. Asturiasko Itzulian eta Gazte onenaren saria
* 7. O Gran Camiñon eta Gazte onenaren saria
2023
* 8. Jurako Tourrean
2024
* 9. Trofeo Serra de Tramuntana
* 9. Asturiasko Itzulian
* 10. Classic Sud-Ardèchen

### Ziklo-krosa

2019-2020
* Espainiako Ziklo-Kros txapelketa (junior)

## Emaitzak lasterketa nagusietan
### Itzuli Handiak

| Itzulia | 2022 | 2023 | 2024 |
| Italiako Giroa | — | — | — |
| Frantziako Tourra | — | — | — |
| Espainiako Vuelta | — | — | — |

### Beste Itzuliak

| Itzulia | Itzulia | 2022 | 2023 | 2024 |
| | Euskal Herriko Itzulia | 34. | 27. | 61. |
| | Dauphiné Libéré | — | — | 37. |

### Klasikoak eta Txapelketak

| Lasterketa | Lasterketa | 2022 | 2023 | 2024 |
| Donostia Klasikoa | Donostia Klasikoa | UT | — | UT |
| Paris-Tours | Paris-Tours | — | 62. |
| Espainiako errepideko txapelketa | Espainiako errepideko txapelketa | 31. | — | — |
| Espainiako erlojupeko txapelketa | Espainiako erlojupeko txapelketa | 11. | — | — |
—: Ez zuen parte hartu UT: Utzi, ez zuen amaitu